Krishtianu Ronaldu yevrokuboklardagi gollar soni bo‘yicha Messidan o‘zib ketdi

“Real” hujumchisi Krishtianu Ronaldu UEFA Superkubogida “Sevilya” darvozasiga ikkita gol kiritgach, yevrokuboklardagi gollar soni bo‘yicha Lionel Messidan o‘zib ketdi. Bu haqda Uff.uz xabar bermoqda.

Hozirda portugaliyalik hujumchining hisobida 70 ta gol bor. Lionel Messi esa 68 bor gol kiritgan.
Ayni damda Krishtianu Ronaldu yevrokuboklardagi gollar soni bo‘yicha Filippo Inzagiga tenglashib, ikkinchi o‘rinni egallab turibdi. Bu borada birinchi o‘rin afsonaviy Raulga tegishli bo‘lib, uning hisobida 76 ta gol bor.